তিতান (চলচ্চিত্র)
তিতান জুলিয়া দ্যুকুর্নো রচিত ও পরিচালিত শারীরিক ভীতিপ্রদ থ্রিলার চলচ্চিত্র। ফরাসি-বেলজীয় যৌথ প্রযোজনার চলচ্চিত্রটি কাজাক প্রোডাকশন্স, ফ্রাকাস প্রোডাকশন্স, আর্ত ফ্রঁস সিনেমা, ভু ও বেটিভির ব্যানারে নির্মিত হয়েছে। এতে শ্রেষ্ঠাংশে অভিনয় করেছেন আগাত রুসেল, ভিনসেন্ত লিন্দন, গারান্স মারিলিয়ে ও লাই সালামে। ২০২১ সালের ১৩ই জুলাই কান চলচ্চিত্র উৎসবের মূল প্রতিযোগিতা শাখায় চলচ্চিত্রটির উদ্বোধনী প্রদর্শনী হয়। সেখানে দ্যুকুর্নো দ্বিতীয় নারী পরিচালক হিসেবে পাল্ম দর লাভ করেন। এটি ডায়াফানা ডিস্ট্রিবিউশনের ব্যানারে ২০২১ সালের ১৪ই জুলাই ফ্রান্সে মুক্তি পায়।